ખીચોખીચ ભરેલા ગ્રીન પાર્ક સ્ટેડિયમમાં ઇંગ્લિશ કેપ્ટન ઇયોન મોર્ગને ઝાકળમાં બોલિંગ કરવાથી બચવા માટે ટોસ જીતીને પહેલા ફિલ્ડિંગ કરવાનો નિર્ણય કર્યો. ટાઇમલ મિલ્સે બે દિવસ પહેલાં જ કહ્યું હતું કે તે ફક્ત ફાસ્ટ નહીં, બલકે સ્માર્ટ બોલિંગ કરશે અને ગઈ કાલે તેનું અનુકરણ ઈંગ્લેન્ડના બધા બોલર્સે કર્યું. મિલ્સ, જોર્ડન, પ્લન્કેટ અને સ્ટોક્સે સ્લોઅર બોલનો શાનદાર ઉપયોગ કર્યો. ભારતીય બેટ્સમેનોના ખરાબ શોટે પણ ભારતના પરાજયમાં મહત્ત્વનો રોલ ભજવ્યો. પહેલી ઇનિંગ્સ દરમિયાન પીચમાં થોડો અસામાન્ય ઉછાળ પણ જોવા મળ્યો, જેના કારણે ભારતીય બેટ્સમેનોને હાથ ખોલવાનો મોકો જ ન મળ્યો.